Foto: Twitter/PremierLeague CIES sport tadqiqotlari markazi Yevropa top-5 ligalarida eng foydali transferlarni aniqlash bo‘yicha izlanish o‘tkazdi. Uning natijalariga ko‘ra, «Tottenhem» hujumchisi Harri Keyn eng qimmatli futbolchi deb topildi. Klub tarbiyalanuvchisi hisoblanadigan futbolchining transferi «shporlar»ga 198 mln yevro sof foyda keltirishi mumkin. Keyndan 6 yosh katta bo‘lgan «Barselona» hujumchisi Lionel Messi transferi 1 mln yevro arzonroq ekani aniqlandi. «Tottenhem»ning yana bir iqtidori Dele Alli transferi 171 mln yevroga baholandi. Londonliklar uni atigi 7 mln yevroga xarid qilishgandi.